31. jaanuaril suundus esimene 65 vabatahtlikust lievenlastest koosnev vene rood rindele. Veebruaris-märtsis osalesid lievanlased edukalt lahingutes Ventspilsi ja Jelgava eest, nad ajasid vaenlased sealt edasi kuni Kalnciemsini,  mis asub 22 km kaugusel Jelgavast. Pärast korralikku puhkust Jelgava ümbruses võttis Lieveni salk mais 1919 vahetult osa Riia vabastamisest punavägedest. Ajavahemikus 21. - 24. mai võitlesid lievenlased Läti pealinna põhjaosa eest ning vallutasid ka Magnusholmi fordi (Mangali rannakaitse kindlustuse), kus neile sai osaks rikkalik sõjasaak.